# Eduardo Mier y Miura

Eduardo Mier y Miura (Sevilla, 6 de març de 1858 - El Pardo, 18 de novembre de 1917) és un enginyer i geòleg espanyol, acadèmic de la Reial Acadèmia de Ciències Exactes, Físiques i Naturals.

## Biografia

El 1875 ingressà al Cos d'Enginyers Militars i hi assolí el grau de coronel. El 1882 va ingressar a l'Institut Geogràfic Estadístic, amb el que participà en l'elaboració del Mapa Magnètic d'Espanya i hi va promoure el servei de sismologia. El 1890 ingressà al Cos d'Enginyers Geògrafs i en va restablir els estudis de geodèsia. Va participar en diverses associacions geogràfiques internacionals i formà part de la Junta del Cadastre. També fou delegat d'Espanya a l'Associació Geodèsica Internacional.
Durant la guerra hispano-estatunidenca de 1898 va inventar els torpedes aeris. Al llarg de la seva vida va inventar diversos aparells com un mareòmetre i un mareògraf (que li valgueren la Medalla d'Or a l'Exposició Internacional de Buenos Aires de 1910), el medimareòmetre, dos models de comptadors elèctrics (Hispania i Krumer), el gravígraf (per mesura la intensitat de la gravetat), un cronògraf fotogràfic i un baròmetre. Entre 1891 i 1896 va dur a terme experiments aeronàutics per tal de solucionar l'estabilitat dels globus aerostàtics. Va formular teories sobre les equacions fonamentals i l'esmorteiment dels sismògrafs i sobre les aproximacions numèriques. El 1897 fou elegit acadèmic de la Reial Acadèmia de Ciències Exactes, Físiques i Naturals, i el 1911 va prendre possessió amb els discurs Utilidad de la Sismología, constitución interna de la Tierra, causa de los terremotos, y nuevos instrumentos sismológicos on formula una teoria sobre l'origen dels terratrèmols a l'interior de la terra.

## Selecció d'obres

* Mareógrafos fotográficos (1890)
* Mareómetros y mareógrafos de sifón (1908)
* El Gravígrafo (1891)
* Cronógrafos fotográficos (1892)
* Cotas ordinarias ortométricas y dinámicas (1893)
* El nivel de los mares (1895)
* Aparato Jaderin para medir bases geodésicas (1896)
* Datos sobre el servicio mareográfico (1900)
* Algunos datos acerca de la frecuencia de las olas y de su relación con ciertos microseísmos (1908)
* Aparato para medir la frecuencia de las olas (1909)
* Memoria acerca de la organización del servicio sismológico en España (1910)
* Teoría elemental de los péndulos horizontales (1910)
* Los rayos X (1896)
* Termolimitador Peña-Iglesias (1897)
* Las pilas eléctricas del porvenir (1896)
* Transmisión de la luz a través del espacio (1898)
* Ligera explicación de la telegrafía sin alambres (1899)
* Pérdidas producidas por los contadores de energía eléctrica y medios de disminuirlas (1901)
* ¿Inconvenientes de los contadores eléctricos? (1905)
* Contador de electricidad Krumer (1909)
* Contador de electricidad Hispania (1905)
* La constitución interna de la Tierra y las causas de los terremotos (1911)
* Nuevos instrumentos sismológicos (1911)
* Sismógrafo analizador (1911)

## Referències

* ↑ Eduardo Mier Arxivat 2016-04-17 a Wayback Machine. al web de la RAC
* ↑ Eduardo Mier y Maura a biografiasyvidas.com
* ↑ Eduardo Mier, el inventor incansable, a tecnologia obsoleta, novembre de 2015
* ↑ Notas de actualidad al Diari ABC, 26 de novembre de 1911
* ↑ Eduardo Mier y Miura a mcnbiografias